b'\n_START_ARTICLE_\nPal\xc3\xb3ci\n_START_SECTION_\nZgodovina\n_START_PARAGRAPH_\nPal\xc3\xb3ci so prvi\xc4\x8d omenjeni v ruskih kronikah iz 9. stoletja kot Paloc \xe2\x80\x93 Kuni, ki so med mad\xc5\xbearskim naseljevanjem karpatskega bazena ostali v okolici Kijeva. V mad\xc5\xbearskih dokumentih iz 11. in 12. stoletja se omenjajo kot Kuni, katere so Rusi imenovali Polovci. Nekaj Pal\xc3\xb3cov je \xc5\xbeivelo tudi na ozemlju Moldavije, vendar so se kasneje preselili na Mad\xc5\xbearsko._NEWLINE_V  mad\xc5\xbearskih dokumentih so prvi\xc4\x8d uradno omenjeni leta 1683. Glavni razlog za to je, da jih niso nikoli priznavali ali opredeljevali kot posebno etni\xc4\x8dno skupino, ampak so jih utapljali v mad\xc5\xbearsko ve\xc4\x8dino. Na Mad\xc5\xbearskem jih je okrog 500.000, vendar se velika ve\xc4\x8dina ima za etni\xc4\x8dne Mad\xc5\xbeare.\n_START_SECTION_\nBarki\n_START_PARAGRAPH_\nBarki (mad\xc5\xbearsko Bark\xc3\xb3k) so domnevno edini pre\xc5\xbeiveli potomci  Pal\xc3\xb3cov, ki so pri\xc5\xa1li v Panonsko ni\xc5\xbeino v 9. stoletju.  \xc5\xbdivijo v okolici \xc5\x90zda, Rima-Hangonyja in H\xc3\xb3dosa. \xc4\x8cetudi so malo\xc5\xa1tevil\xc4\x8dni, skrbno ohranjajo svoje izro\xc4\x8dilo. Njihovo ime v tej obliki je prvi\xc4\x8d omenjeno leta 1833.\n_START_SECTION_\nKultura in obi\xc4\x8daji\n_START_PARAGRAPH_\nDelijo se na vzhodne in zahodne Pal\xc3\xb3ce. Razlike med njimi so opazne v razli\xc4\x8dnih narodnih no\xc5\xa1ah, obi\xc4\x8dajih in ljudskih plesih. Glavni vzrok za razlike je bil mo\xc4\x8dan vpliv slova\xc5\xa1ke kulture na zahodne Pal\xc3\xb3ce, zlasti v 17. in 18. stoletju._NEWLINE_Jezikovno so razdeljeni v sedem skupin, ki imajo razli\xc4\x8dne govorne zna\xc4\x8dilnosti._NEWLINE_Glavni vir njihovih dohodkov je bilo \xc4\x8debelarstvo, \xc5\xbeganjekuha in kuhanje marmelad. \xc5\xbdivina se je pasla  na pol divje. Za vleko in obdelavo zemlje so \xc5\xa1e v prvi polovici 20. stoletja uporabljali vole._NEWLINE_Pridelovali so predvsem \xc5\xbeitarice in sadje. Veliko so dali na izro\xc4\x8dilo: sajenje in sejanje, obiranje, ko\xc5\xa1njo in \xc5\xbeetev so opravljali samo ob to\xc4\x8dno dolo\xc4\x8denih dneh. _NEWLINE_Velik vpliv nanje je imelo poganstvo, prine\xc5\xa1eno iz azijskih step, ki je bilo polno duhov, \xc4\x8darovnic in vampirjev, katere so prilagodili kr\xc5\xa1\xc4\x8danski veri.'